Ministrul Mediului: Până astăzi am recuperat peste jumătate de miliard de PET-uri, doze sau sticle prin Sistemul Garanție-Returnare
Ministrul Mediului, Mircea Fechet, a declarat joi, după ședința de Guvern, că peste jumătate de miliard de PET-uri, doze sau sticle au fost recuperate până în prezent folosind Sistemul Garanție-Returnare. „SGR se află pe traiectoria pe care ne-am propus-o, ne atingem țintele și indicatorii”, a precizat Fechet.